15/10/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Publicación de resolución

Examinado o expediente instruído a pedimento da empresa “UNIÓN FENOSA DISTRIBUCIÓN, S. A.”, con enderezo a efectos de notificación en Avda/ de Arteixo, 171, 15007 A Coruña, resultan os seguintes Primeiro.- Con data 28 de maio de 2009, a citada empresa solicita a autorización administrativa e a aprobación do proxecto de execución da citada instalación; presentando a preceptiva documentación á que fai referencia o Real Decreto 1955/2000, de 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Segundo.- As características técnicas básicas da instalación son as seguintes: Ampliación da Subestación A Grela (expediente 132/1999): - Instalación dun novo transformador Trafo T-IV de 220/15/15 kV de 60 MVA. - Instalación de 220 kV. Cela blindada con illamento (SFe) con elementos de seccionamento, interruptor, trafos de intensidade, de protección de primario do trafo, con conexión por condutor Al 1200 mm2. - Instalación de 15 kV: Cinco novas celas a 15 kV de dobre barra de entrada e saída (10 liñas) de liñas, con seccionadores, interruptores, trafos de tensión e elementos de control e medida conectados co transformador de dúas dobres ternas de cable unipolares tipo RHZ-12/20 kV de cobre de 630 mm2 de sección, sistema de protección, control, comunicacións e medida. Concello: A Coruña. Terceiro.- Por Acordo do 3 de xuño de 2009 do Departamento Territorial da Consellería de Economía e Industria da Coruña, someteuse a información pública a solicitude de autorización administrativa das instalacións eléctricas do devandito proxecto de execución, publicándose no D. O. G. do 08/07/09 e no B. O. P. da Coruña do 29/06/09. Cuarto.- Durante o período en que se someteu a trámite de información pública non se presentaron alegacións. Quinto.- Con data 2 de febreiro de 2010, a empresa UNIÓN FENOSA DISTRIBUCIÓN, S. A. presenta solicitude ante o Ministerio de Industria, Turismo e Comercio, para que emita o informe establecido no artigo 35.2 da Lei 54/1997, de 27 de novembro, modificada pola Lei 17/2007, de 4 de xullo, solicitando a titularidade como instalación de distribución da nova posición de transformación de 220 kV na Subestación A Grela. Sexto.- Con data 5 de marzo de 2010, a empresa UNIÓN FENOSA DISTRIBUCIÓN, S. A. presenta escrito ante esta dirección xeral, no que manifesta que, a falta de resolución expresa da Dirección Xeral de Política Enerxética e Minas do Ministerio de Industria, Turismo e Comercio, en cumprimento do artigo 35.2 da Lei 54/1997, de 27 de novembro, e dada a necesidade de atender a demanda da subministración que motiva este proxecto, solicita a autorización administrativa e a aprobación do proxecto de execución para levar a cabo as instalacións asociadas á distribución de enerxía eléctrica integrantes do proxecto “SUBESTACIÓN A GRELA 220 KV - AMPLIACIÓNS T-IV E MT”, compostas por: - Novo transformador Trafo T-IV de 220/15/15 kV de 60 MVA. - Cinco novas celas a 15 kV de dobre barra de entrada e saída (10 liñas) de liñas, con seccionadores, interruptores, trafos de tensión e elementos de control e medida conectados co transformador de dilas dobres ternas de cable unipolares tipo RHZ-12/20 kV de cobre de 630 mm2 de sección, sistema de protección, control, comunicacións e medida. Sétimo.- Por Resolución do 24 de xuño de 2010, da Dirección Xeral de Industria, Enerxía e Minas, autorizouse administrativamente e aprobouse o proxecto de execución “SUBESTACIÓN A GRELA 220 KV - AMPLIACIÓNS T-IV E MT”, no termo municipal da Coruña, na parte que se refire ás instalacións de distribución de enerxía eléctrica, sen incluír as instalacións de transporte secundario. (Expediente: IN407A 09/257). Oitavo.- Con data 25 de xuño de 2010 ten entrada no Rexistro Xeral da Xunta de Galicia, en Santiago de Compostela, a remisión por parte do Ministerio de Industria, Turismo e Comercio da Resolución do 16 de xuño de 2010, da Dirección Xeral de Política Enerxética e Minas, pola que se autoriza a Unión Fenosa Distribución, S. A. a titularidade da posición GIS a 220 kV asociada ao novo transformador 220/15 kV da instalación denominada Subestación A Greta, quedando a devandita instalación excluída, no seu caso, da transmisión de instalacións a favor de Red Eléctrica de España, S. A. U., establecida na Disposición Transitoria Novena da Lei 17/2007, do 4 de xullo. Noveno.- Con data 13 de setembro de 2010, UNIÓN FENOSA DISTRIBUCIÓN, S. A. presenta escrito ante esta dirección xeral, no que solicita a autorización administrativa e aprobación do proxecto de execución das instalacións de transporte secundario integrantes do proxecto “SUBESTACIÓN A GRELA 220 KV - AMPLIACIÓNS T-IV E MT”, unha vez ditada a Resolución do 16 de xuño de 2010, da Dirección Xeral de Política Enerxética e Minas, de acordo co disposto no artigo 35.2 da Lei 54/1997, do 27 de novembro, modificada pola Lei 17/2007, do 4 de xullo. Décimo.- A solicitude obxecto deste expediente está informada favorablemente polo Departamento Territorial da Consellería de Economía e Industria da Coruña. Primeiro.- A Dirección Xeral de Industria, Enerxía e Minas é competente para resolver este expediente con fundamento no Estatuto de Autonomía de Galicia; Decreto 79/2009, do 19 de abril e Decreto 83/2009, do 21 de abril, polos que se fixa a estrutura orgánica da Xunta de Galicia e dos departamentos desta (DOG no 75 e 77, de 20/04/09 e 22/04/09, respectivamente), Decreto 324/2009, do 11 de xuño (DOG no 117 do 17/06/09) polo que se establece a estrutura orgánica da Consellería de Economía e Industria, Decreto 36/2001, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real Decreto 1955/2000, do 1 de decembro, e a Lei 54/1997, do 27 de novembro, do Sector Eléctrico, modificada pola Lei 17/2007, do 4 de xullo. Segundo.- O artigo 35.2 da Lei 54/1997, do 27 de novembro, do Sector Eléctrico, modificada pola Lei 17/2007, do 4 de xullo, establece que: “. En todo caso, o xestor da rede de transporte actuará como transportista único desenvolvendo a actividade en réxime de exclusividade nos termos establecidos na presente lei. Non obstante o anterior, habilítase ao Ministerio de Industria, Turismo e Comercio para autorizar expresa e individualizadamente, previa consulta coa Comisión Nacional de Enerxía e a Comunidade Autónoma na que radique a instalación, que determinadas instalacións de ata 220 kV de tensión, polos súas características e funcións, sexan titularidade do distribuidor da zona que se determine. Nos casos aos que se refire o apartado anterior, os distribuidores deberán asumir as obrigas do transportista único relativas á construción, operación e mantemento de tales instalacións de transporte.” Terceiro.- O proxecto cumpre o disposto no Regulamento sobre centrais eléctricas, subestacións e centros de transformación, aprobado polo Real Decreto 3275/1982, de 12 de novembro. Cuarto.- No expediente instruído ao efecto cumpríronse os trámites regulamentarios. Esta dirección xeral, de acordo co que antecede e no exercicio das competencias que ten atribuídas 1. Autorizar administrativamente a “SUBESTACIÓN A GRELA 220 KV - AMPLIACIÓNS T-IV E MT”, no termo municipal da Coruña, na parte que se refire ás instalacións de transporte secundario de enerxía eléctrica.2. Aprobar o proxecto de execución da instalación eléctrica que se cita, na parte que se refire ás instalacións de transporte secundario de enerxía eléctrica, coas seguintes características técnicas básicas: - Instalación de 220 kV. Cela blindada con illamento (SFe) con elementos de seccionamento, interruptor, trafos de intensidade, de protección de primario do trafo, con conexión por condutor Al 1200 mm2. Todo isto de acordo coas condicións seguintes: PRIMEIRA.- As instalacións de transporte secundario de enerxía eléctrica que se autorizan terán que realizarse de acordo coas especificacións e planos que figuran no proxecto presentado pola empresa, asinado polo enxeñeiro industrial Ángel Guerra Llamas, e visado polo Ilustre Colexio Oficial de Enxeñeiros Industriais de Galicia, Delegación da Coruña, con núm. de rexistro 1463/2009 e data 18 de maio de 2009. SEGUNDA.- O peticionario asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. TERCEIRA.- En todo momento deberase cumprir canto establece o Regulamento sobre centrais eléctricas, subestacións e centros de transformación, e as súas instrucións técnicas complementarias de acordo co Real Decreto 3275/1982, de 12 de novembro, e ordes posteriores, así como demais normativas e directrices vixentes que sexan de aplicación. CUARTA.- Para introducir modificacións nas instalacións que afecten a datos básicos do proxecto será necesaria autorización previa da Dirección Xeral de Industria, Enerxía e Minas. Así mesmo, o Departamento Territorial da Consellería de Economía e Industria da Coruña poderá autorizar as modificacións de detalle do proxecto que resulten procedentes, debendo comunicar a esta dirección xeral todas as resolucións que diten en aplicación da citada facultade. QUINTA.- O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Unha vez construídas as instalacións autorizadas, o Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos compromisos contraídos pola empresa promotora. SEXTA.- A administración reserva para sí o dereito de deixar sen efecto esta autorización por calquera das causas establecidas no artigo 34 do Decreto 1775/1967, de 22 de xullo, por incumprimento das condicións impostas ou por calquera outra causa excepcional que o xustifique. SÉTIMA.- Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía e Industria no prazo dun mes contado a partir do día seguinte ao da notificación ou publicación desta resolución, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 23 de setembro de 2010 O director xeral de Industria, Enerxía e Minas Ángel Bernardo Tahoces